

**Slovenská poľnohospodárska a potravinárska komora**

**Záhradnícka 21, 811 07 Bratislava**

**Opatrenia za agropotravinársky sektor**

**podklad na krízový štáb**

V prospech zamestnancov a podnikateľského prostredia v pôdohospodárstve, ako aj všetkých obyvateľov  Slovenskej republiky vzhľadom na zabezpečenie trvalých dodávok slovenských potravín považujeme v tejto chvíli za nevyhnutné:

1. **Na úrovni MPRV SR**
2. **Pre sektor poľnohospodárskej a potravinárskej výroby zriadiť na MPRV SR krízový štáb,** ktorého členmi budú aj zástupcovia agropotravinárskej samosprávy za účelom denného posunu informácií o problémoch v agropotravinárskom sektore a urýchlenom prijímaní nevyhnutných opatrení; rovnako požadujeme účasť zástupcov SPPK, PKS, ZOSR a SAMO v centrálnom krízovom štábe SR.
3. **Na webovom sídle MPRV SR zriadiť webový priestor na poskytovanie všetkých informácií,** ktoré sa týkajú prijatých opatrení na riešenie problémov agropotravinárskeho sektora v súvislosti s koronavírusom v SR a na úrovni EÚ a poskytnúť základné informácie pre agropotravinársky sektor o tom aké preventívne opatrenia prijať pre zníženie rizika odstavenia prevádzky, ako postupovať s riadením prevádzky v prípade zamestnanca s pozitívnym nálezom ochorenia COVID-19.
4. **Zriadiť nepretržitú komunikačnú linku medzi potravinárskymi podnikmi**, Štátnou veterinárnou a potravinovou správou SR a Úradom verejného zdravotníctva SR v súvislosti s koronavírusom.
5. **Pripraviť dotazníkový zber informácií týkajúcich sa kvantifikácie dopadov na tržby, zamestnanosť a pod.** v súvislosti s mimoriadnou situáciou spôsobenou vírusom COVID – 19 priamo z poľnohospodárskych a potravinárskych podnikov a realizovať ho prostredníctvom NPPC (Monitorovací výbor). Výsledky dotazníkového zberu využiť pri nastavovaní mechanizmu možnej kompenzácie strát z tzv. záchranného balíka EÚ.
6. **Podporiť zo strany SR výzvu chorvátskej ministerky poľnohospodárstva** (ako predsedajúcej krajiny EÚ) na zrušenie množstva bilaterálnych obchodných dohôd na dovoz cukru zo svetového trhu, pretože sa očakáva zníženie spotreby v EÚ ako následok tejto krízy.
7. **Štátne hmotné rezervy a intervenčný nákup**
8. **Prostredníctvom štátnych hmotných rezerv riešiť prebytky** surového kravského, ovčieho a kozieho mlieka, ktoré sa do zásob štátnych hmotných rezerv príjmu vo forme sušeného odstredeného kravského, ovčieho a kozieho mlieka a doplniť zoznam potravinového tovaru v štátnych hmotných rezervách minimálne o trvanlivé mliečne výrobky (sušené odstredené mlieko a maslo).
9. **Intervenčný nákup - dočasne vytvoriť zoznam potravín, ktoré sú vzhľadom na situáciu na trhu prebytkové** a tieto nakúpiť formou intervenčného nákupu ako opatrenie na vyrovnanie výkyvov trhu.
10. **Pracovno-právne vzťahy a ekonomické opatrenia**
11. **Presadzovať urýchlenú realizáciu opatrenia o  zavedení nového inštitútu s názvom “Karanténna práceneschopnosť”.** Je potrebné upraviť podmienky nároku na nemocenské tak, aby bol nárok na nemocenské v prípade nariadeného karanténneho opatrenia vyplácaný už od prvého dňa dočasnej pracovnej neschopnosti sociálnou poisťovňou.
12. **Presadzovať urýchlenú realizáciu opatrenia o zmene podmienok OČR tak, aby**

* ak dieťa má 2 rodičov, jeden z nich ostal doma na špeciálnom  PN, počas ktorého bude poberať 80 % svojho priemerného platu vyplácaného od prvého dňa PN-ku Sociálnou poisťovňou,
* ak dieťa má 1 rodiča (alebo obaja rodičia sú zdravotníci, či pracujúci, ktorí nemôžu opustiť pracovné miesto) štát pridelil mesačný peňažný voucher   
  na opatrovateľské služby, ktorý je možné uplatniť výlučne na tento účel.

1. **Presadzovať urýchlenú realizáciu opatrenia o odklade odvodovej povinnosti do sociálnej a zdravotnej poisťovne** počas mimoriadnej situácie s následným rozpočítaním počas minimálne 18 mesiacov, tak aby sa odklad odvodovej povinnosti nevykazoval ako nedoplatok zdravotného a sociálneho poistenia, nakoľko v dôsledku existujúcich nedoplatkov by došlo k obmedzeniu čerpania finančných prostriedkov z fondov EÚ.
2. **Dočasne znížiť, alebo úplne oslobodiť od povinnosti platiť zdravotné a sociálne odvody** v prípade zamestnávateľov v sektoroch, ktoré zabezpečujú primárne potreby obyvateľstva **vrátane poľnohospodárstva a potravinárstva,** a to počas trvania súčasnej mimoriadnej situácie.
3. **Dočasné zrušenie obmedzení pre vykonávanie nadčasov podľa § 97 ods. 10 Zákonníka práce** alebo ich navýšenie z dôvodu, že momentálne sa v potravinárskej výrobe zvýšila produkcia kvôli dopytu trhu, ale počet práceschopných zamestnancov je obmedzený. V poľnohospodárskej prvovýrobe by sa toto opatrenie mohlo uplatniť v prípade karantény časti pracovníkov a prerozdelenia práce medzi ostatných pracovníkov.
4. **Presadzovať ďalšie opatrenia, ktoré pripravilo MH SR v dokumente s názovom „Návrh opatrení zameraných na pomoc ekonomike v súvislosti so šírením vírusu COVID-19“** (týkajúce sa napr. odkladu úverových a leasingových splátok, odkladu kontrol, pokút, odpisu daňovej straty, predĺženia lehôt uloženia úradných zásielok na pošte, odkladu niektorých daňových povinností, atď).
5. **Cezhraničný pohyb tovaru a osôb**
6. **Zabezpečiť priechodnosť všetkých hraničných priechodov pre zamestnancov poľnohospodárskych a potravinárskych podnikov ako aj iných podnikov zabezpečujúcich primárne potreby obyvateľstva SR**, ktorí bývajú v pohraničí (v zmysle oznámenia Európskej komisie Covid 19, Usmernenia pre opatrenia v oblasti riadenia hraníc na ochranu zdravia a zabezpečenie dostupnosti tovaru a základných služieb, bod 2).
7. **Zabezpečiť priechodnosť všetkých hraničných priechodov pre** zásobovanie a cezhraničnú prepravu surovín, tovaru a techniky pre poľnohospodárstvo a potravinársky priemysel a **pre potreby plynulosti dodávok a logistiky na hraničných priechodoch vyhradiť špeciálne pruhy** *tzv. zelený pás (vyhradený špeciálny pruh) pre kamióny na hraniciach prepravujúce citlivé tovary vrátane poľnohospodárskych komodít, ale najmä živé zvieratá; prípadne vytvoriť „zelené hraničné priechody“ pre kamióny, ktoré budú určené iba pre zásobovanie a cezhraničnú prepravu surovín, tovaru a techniky pre poľnohospodárstvo a potravinársky priemysel a pre prepravu živých zvierat.*
8. **Zabezpečiť výnimky na vstup do Slovenskej republiky pre zahraničných odborníkov (prednostne z ČR) poskytujúcich služby pre poľnohospodársku výrobu, potravinárstvo, distribúciu a obchod,** aby bola zabezpečená plynulá činnosť všetkých firiem, ktoré sa podieľajú na distribúcii potravín od výroby až po obchod; v súvislosti s uvedeným pripraviť usmernenie pre pracovníkov hraničných priechodov a informáciu pre podniky, ako postupovať v prípade nevyhnutnosti vstupu zahraničných odborníkov na územie SR (ohrozená je napr. hydinárska výroba, produkcia a predaj vajec pre montáž nových voliér zahraničnej technológie).
9. **Na úrovni podniku v prípade karantény** 
   1. **Riešiť zriadenie karantény v prípade výskytu ochorenia u zamestnanca priamo na pracovisku v prevádzkach živočíšnej výroby tak, aby sa zabezpečil chov zvierat aj naďalej; túto problematiku rieši „Usmernenie na zabránenie šírenia koronavírusovej infekcie v chovoch hospodárskych zvierat“ z dielne ŠVPS, (Sú tu ale ďalšie otázky:** Môže do takejto prevádzky vstúpiť veterinárny lekár?

Môže zamestnávateľ nariadiť zamestnancom karanténu priamo na pracovisku?)

1. **Zabezpečiť vyčlenenie rýchlych testovacích súprav a vykonávanie testovania prostredníctvom mobilných jednotiek** v prípade výskytu podozrenia na ochorenie u zamestnancov potravinárskeho alebo poľnohospodárskeho podniku. V prípade negatívneho testovania nepožadovať dodržiavanie karantény.
2. **Riešiť usmernenie zo strany ŠVPS SR a ÚVZ SR na postup v prípade pozitívneho nálezu koronavírusovej infekcie u zamestnanca v potravinárskom podniku** tak, aby sa maximálnej možnej miere vyhlo prípadu, že sa bude musieť zatvoriť celá potravinárska prevádzka.
3. **Ustanoviť povinnosť zamestnancom prevádzok uzavretých z dôvodu núdzového stavu (bary, cukrárne, bistrá, kaviarne, reštaurácie)** s platným zdravotným preukazom nastúpiť k výkonu práce v prípade núdzového stavu v počte zamestnancov v agropotravinárskom sektore, so zabezpečením financovania takýchto zamestnancov zo strany agropotravinárskeho sektoru; v súvislosti s uvedeným zabezpečiť evidenciu možných zdieľaných zamestnancov s platným zdravotným preukazom pre agropotravinársky sektor; cieľom je zabezpečiť možnosť rýchlej náhrady výpadku pracovníkov v  poľnohospodárstve a potravinárskom priemysle formou dohody o dočasnom pridelení k inému užívateľskému subjektu.
4. **Na úrovni prevádzky podniku**
5. **Dočasne zrušiť povinnosti realizovať povinné vstupné zdravotné prehliadky do prevádzok potravinárskeho priemyslu,** keďže tie v súčasnosti lekári nevydávajú; prípadne to nahradiť elektronickým potvrdením lekára na základe jeho zdravotnej karty a vyplnením dotazníka k cestovateľskej anamnéze.
6. **Prijať opatrenia na riešenie situácie v rastlinnej výrobe poznačenej výpadkom sezónnych** zamestnancov zo zahraničia z dôvodu zatvorenia hraníc.
7. **Zabezpečiť dostatok osiva na založenie nasledujúcej poľnohospodárskej produkcie a dostatok prípravkov na ochranu rastlín na ošetrenie novej úrody**, najmä
   * udeliť právo prednostnej jazdy (podobne ako pre potraviny) aj pre dodávateľov prípravkov na ochranu rastlín,
   * umožniť predaj osív, sadív, priesad, hnojív a prípravkov na ochranu rastlín záhradkárom a samozásobiteľom napríklad formou výdaja cez okienko (obdobne ako pri vydávaní obedov), a tým umožniť založiť týmto ľuďom riadne a včas novú úrodu.
8. **Ustanoviť výnimku pre zachovanie závodného stravovania v poľnohospodárskych a potravinárskych podnikoch v prípade**, ak je stravovanie určené iba pre vlastných zamestnancov.
9. **Zabezpečiť fixáciu cien v celom potravinovom dodávateľskom reťazci** vrátane obchodu.
10. **Zrušiť povinnú certifikáciu potravinárskych výrobkov s chráneným označením pôvodu vyrobených v SR počas obmedzenej činnosti príslušných štátnych orgánov v priebehu mimoriadnej situácie,** a to až do doby obnovenia ich činnosť v plnom rozsahu.
11. **Priame platby 2019-2020**
12. **Okamžité vyplatenie priamych platieb za rok 2019 všetkým poľnohospodárom, ktorí z pohľadu Pôdohospodárskej platobnej agentúry nie sú rizikoví, ako aj zabezpečiť príjem žiadostí a administrovanie priamych platieb za rok 2020 aj v režime bez fyzických kontrol na mieste a vyplatenie preddavkov na všetky priame platby za rok 2020 v súlade s legislatívou EÚ.“** *Odôvodnenie: Európsky poľnohospodársky záručný fond (EAGF) v objeme cca 3 mld. eur na 7 rokov slúži na vyplácanie priamych platieb pre poľnohospodárov, a nepatrí medzi EŠIF. Pomerne veľké množstvo poľnohospodárov ešte nemá vyplatené priame platby za rok 2019 najmä kvôli neukončeným kontrolám na mieste. Kontroly na mieste (vzhľadom na COVID-19) nebudú ešte určitý čas vykonávané, zároveň nie je jasná administrácia priamych platieb v roku 2020.*
13. **Zabezpečiť príjem žiadostí a administrovanie priamych platieb za rok 2020 aj v režime bez fyzických kontrol na mieste.**
14. **Vyplatenie preddavkov na všetky priame platby za rok 2020 v súlade s legislatívou EÚ.**
15. **Projekty v rámci PRV 2014-2020**
16. **Predĺžiť termín ukončenia realizácie projektov alebo ich etáp vyplývajúcich zo zmlúv o poskytnutí nenávratného príspevku v rámci podpôr a dotácií EÚ o 6 mesiacov, najmä pokiaľ ide o stavebné a technologické investície, ktoré  mali  byť  ukončené  v  termíne od 01.04.2020  do 30.6.2021 , a to o  12  mesiacov.** Dôvodom je neschopnosť vykonávania stavebnej činnosti, nedodanie tovaru, materiálu alebo služby, problémy s kolaudačnými konaniami, prípadne nemožnosť vykonať kontrolu na mieste zo strany platobnej agentúry prípadne iného kontrolného orgánu.
17. **Urýchliť autorizáciu platieb investičných podpôr z II. piliera tak, že budú vyplácané bez uskutočnenia fyzickej kontroly na mieste na základe fotodokumentácie zaslanej žiadateľom.**
18. **Všeobecné preventívne opatrenia**
19. **Zabezpečiť dostatočné množstvo ochranných pomôcok a dezinfekčného materiálu** pre všetkých zamestnancov v poľnohospodárskom a potravinárskom priemysle (vrátane logistiky a obchodu) v SR.
20. **Zabezpečiť zariadenia na dezinfekciu priestorov** pre poľnohospodárstvo a potravinársky priemysel.